李新芳

李新芳（），字元德，号漳野，山西潞州（長治縣）人，民籍。明朝政治人物，同進士出身。

生平 
治《書經》，行十一，正德十一年（1516年）山西鄉試第二名舉人，年三十四歲中式嘉靖二年（1523年）癸未科會試第五十七名，第三甲第二百十四名進士。历任南直隶淮安府、直隶保定府推官，入为户部主事，嘉靖十二年（1533年）六月改任监察御史，出按直隶正定，因擅自拘捕广平府知府李騰霄，打死经历吴尚质，激发兵变，被彈劾革職歸鄉《大明世宗肃皇帝实录卷一百七十》：嘉靖十三年十二月，逮直隶巡按御史李新芳、大名兵备副使杨彝下诏狱。先是新芳行部至广平县城门，发铳猝发被惊，新芳怒笞铳手，并笞知县周谧，又用左右谮，谓其居官多不法，恐见按治，故使铳手谋害，遂执谧及典史田经付推官杨经鞫讯，谧等不服，经知狱不就，以新芳怒盛，重违其意，乃文致它事诬谧经侵分修城缗，坐以监守自盗律。广平府知府李腾霄不能平，诣新芳辩折之，辞气颇厉，新芳愧愤，遂诬腾霄主使谧谋害己，并奏之。而遣推官杨经、秦新民驰府执腾霄，腾霄拒之，稍集众自卫。新芳复劾其拒城为乱，檄兵备副使杨彝勒兵二千人往捕之。腾霄弃官走，通判吴子孝、推官侯佩、经历吴尚质皆走，郡城一空，百姓奔走争门出，蹂躏死者甚众。新芳遣数百人追腾霄等，下令得腾霄者予三百金，追至赵州及之，执腾霄系唐山县官舍，而以子孝、佩、尚质归，皆笞之数十，尚质立毙，腾霄、谧经屡诉于朝廷，巡抚都御史周金亦奏新芳谬妄，及劾经、新民怙势作威，彝发激兵变之罪。 上命新芳回籍听勘，遣兵科给事中王祯、刑部郎中李檟往勘其事，至事据实以闻，遂逮新芳等下诏狱，而夺经、新民官，其他连引甚众。先是金既劾奏新芳，都察院言抚按互争，金宜回避，金亦言新芳愤逆，皆掌院都御史王廷相阴为主持，乞敕廷相毋预勘事，因自请罢归。廷相疏辩本无回护，亦请先罢。 上以其事下刑部，令廷相各供职如故。后刑部具上狱词，当新芳擅勘禁五品以上官，自失宪体；杨彝阿顺助虐，俱革职为民。腾霄、新民、经并闲住。诏从之。此事实新芳用小忿作威福，至于擅调官军，几致地方大变，而吴尚质之死明属故勘，乃独用不谙宪体革职，当时论者以为失刑云。。著有《周易大义》、《神易断意》、《语类要道录》、《太虚甲子经》、《漳埜文集》《山西通志》：李新芳字元徳，潞州人。嘉靖癸未进士，性刚介寡合，燕居危坐，如对神明，尝有句曰：身心无可告天地，面目如何对圣贤。释褐后，歴淮安、保定府推官，胥以亷明著。入为戸部主事，改监察御史，出按真定，锄强伸枉，风裁凛然。寻为忌者所中，罢官归。杜门读书，从游日衆，达官贵人皆称漳野先生。。

家族 
曾祖李璡。祖父李格。父李清，倉副使。母王氏，继母杨氏。具庆下。

參考

Category:明朝保定府推官
Category:明朝戶部主事
Category:明朝監察御史
Category:明朝經學家
Category:長治人
Category:明朝淮安府推官